	[image: image1.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00590/2014-04
11.07.2014. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаноj 11.07.2014. године, донела је

О Д Л У К У

о акредитацији студијског програма


Утврђује се да Универзитет у Београду – Медицински факултет, са седиштем у ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT Београд, ПИБ:  DOCVARIABLE PIB \* MERGEFORMAT 100221404, Матични број: 7048157,  испуњава прописане стандарде за акредитацију студијског програма Специјалистичке струковне студије - Специјалиста струковни физиотерапеут за извођење на српском језику, и то за 24 студента у седишту.


О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа Универзитет у Београду – Медицински факултет, са седиштем у ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT Београд, је дана 31.03.2014. године поднела захтев за акредитацију студијског програма Специјалистичке струковне студије - Специјалиста струковни физиотерапеут, у оквиру образовно-научног поља медицинских наука и области медицинских наука, под бројем 612-00-00590/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ – МЕДИЦИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.

Студијски програм Специјалистичких струковних студија - струковни физиотерапеут припада Образовно-научном пољу Медицинске науке и области Медицинске науке. Предложено звање Специјалиста струковни физиотерапеут је у складу је са Листом звања НСВО.
Дужина студија од две године је у складу са законом. Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 120. Планирани број студената који ће се уписати на овај студијски програм је 24. 

Основни квантитативни подаци о програму су:

1. Трајање програма: 2 године (4 семестра)
2. Број ЕСПБ бодова: 120
3. Број студената који се уписује на прву годину: 24
4. Просечан број часова активне наставе недељно по години: 

1. година: 10,5 +  6,25 +  3,25 = 20,0 , 30.00
2. година:  12,0  +  7,0 + 2,25 = 21,25 , 30,0

5. Проценат изборности на програму: 50,0%
6. Број наставника на студијском програму: 43
Број наставника са пуним радним временом: 43
7. Број сарадника на студијском програму: 6 
Број сарадника са пуним радним временом: 3 
8. Просечно оптерећење наставника на програму:  1,30
9. Просечно оптерећење сарадника на програму:  2,61
10. Просечно оптерећење наставника у установи:  5,77
11. Просечно оптерећење сарадника у установи:  11,40
12. Проценат наставе коју држе наставници са пуним радним временом: 100%
13. Број библиотечких јединица у установи:  102.984
14. Број уџбеника за студијски програм: 58
15. Укупна нето површина: 66.632 m2, што за укупан број студената од 5380 износи 12,38 m2 нето простора по студенту. 

Предложени студијски програм садржи све законом предвиђене елементе и поседује предвиђени број ЕСПБ. Сврха је ваљано формулисана у складу са основним циљевима и задацима. Основни циљеви студијског програма су овладавање вештинама спровођења кинезитерапијских и физиотерапеутских метода лечења са посебним нагласком на разумевању стручне заснованости и оправданости клиничке праксе у различитим областима медицине и у специфичним популацијама пацијената, стицање знање и овладавање практичним спровођењем стручног праћења и истраживања у области рехабилитације, као и стицање клиничке праксе у координацији тимског рада са посебним нагласком на улогама и компетенцијама чланова тима.
Структура курикулума обухвата распоред предмета по семестрима, фонд часова и број ЕСПБ. Испуњени су законски услови погледу броја ЕСПБ и часова активне наставе. Студијски програм има 8 обавезних предмета у првој години студија и 2 изборна блока у другој години студија. У изборном блоку 1 студент бира 4 од 6 предмета, а у изборном блоку 2 студент бира 3 од 5 предмета. Студијски програм има укупно 1276,5 часова, од чега је 676 часова предавања, чиме је задовољен услов да предавања чине 50% активне наставе. Изборних предмета је 50,0%. Књига предмета дата је у складу са структуром курикулума. Дати су циљ и исход предмета, садржај предмета који обухвата методске јединице теоријске и практичне наставе, наставнике који изводе наставу као и број часова. Литература која је наведена за сваки предмет је углавном савремена.  

Програм је целовит и свеобухватан и нуди најновија стручна сазнања. Програм је у потпуности усаглашен са другим програмима у установи. Установа је приложила три програма иностраних високошколских установа са којима је студијски програм упоредив: два у Великој Британији и један у Аустрији. 
На предложени студијски програм планиран је упис 24 студента, што одговара просторним и кадровским могућностима установе. У прву годину студија могу се уписати лица која су завршила основне струковне или основне академске студије са најмање 180 ЕСП. Такође се тражи познавање енглеског језика и рада на рачунару.


Установа је приложила документацију из које се закључује да је за реализацију студијског програма обезбеђено наставно особље са потребним научним и стручним  квалификацијама. У реализацији студијског програма учествује 42 наставника (14 редовних професора, 19 ванредних професора и 8 доцента), сви запослени са пуним радним временом. Просечно оптерећење наставника на студијском програму је 1,30 часова недељно, а у установи 5,77 часова недељно. У реализацији студијског програма учествују и 7 сарадника $ асистента и 3 клиничка асистента), од којих су клинички асистенти ангажовани по уговору. Просечно оптерећење сарадника на студијском програму је 2,61 часова недељно, а у установи 11,40 часова недељно.

Установа располаже простором за извођење наставе површине од 33.426,15 m2 (рачунајући и наставне базе), док квадратура површине просторија за наставно и друго особље износи 18.974,68 m2, из чега се види да су задовољени захтеви стандарда у погледу површине расположивог простора. Установа је обезбедила амфитеатре, слушаонице, учионице, лабораторије, вежбаонице, рачунарске лабораторије и библиотеку, што потпуно задовољава потребе наставе на студијском програму. Обезбеђен је велики број професорских кабинета, лабораторија за истраживачки рад и сала за састанке. Из тога се може закључити да је обезбеђен адекватан простор за рад наставника и сарадника. Установа је обезбедила потребну опрему за извођење наставе.

Установа је приложила листу која садржи 1763 монографије, 7385 магистарских теза, докторских дисертација и специјалистичких радова, као и  19.688 бројева научних и стручних часописа. Иако не постоје посебни подаци о библиотечким јединицама релевантним за овај студијски програм, из приложене документације се види да је библиотека добро снабдевена литературом из области медицинских наука. Приложен је списак са 58 уџбеника доступних студентима предложеног студијског програма, што потврђује да установа располаже адекватним библиотечким ресурсима. Сви обавезни предмети су покривени уџбеничком литературом. Установа је обезбедила рачунаре који су студентима стално на располагању и прикључени су на интернет.

У установи функционише добро разрађен систем за процену и унапређење квалитета курикулума, наставе, наставног особља, оцењивања студената, уџбеника и литературе. У контроли учествују специјализована тела и организације факултета, по потреби формирана радна тела као и групе које формирају студентске организације и који сви заједно редовно прате ток наставног процеса и резултате рада на факултету. У установи ради Комисија за контролу квалитета, која има 8 чланова. Установа је усвојила Правилник о обезбеђивању квалитета. Како се ради о новом програму, није приложен Извештај о самовредновању студијског програма.

У контроли квалитетета студијског програма обезбеђено је активно учешће студената и студентске организације. Студенти су укључени у рад Комисије за контролу квалитета, која има укупно 8 чланова, од којих је један из реда студената.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  Универзитет у Београду – Медицински факултет, са седиштем у Београду, ул. др Суботића 8, за студијски програм  Специјалистичке струковне студије - Специјалиста струковни физиотерапеут, у оквиру образовно-научног поља медицинских наука и области медицинских наука, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

проф. др Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма

Универзитет у Београду – Медицински факултет, са седиштем у Београду, ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT ПИБ:  DOCVARIABLE PIB \* MERGEFORMAT 100221404, Матични број: 7048157, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06),    за акредитацију студијског програма Специјалистичке струковне студије - Специјалиста струковни физиотерапеут, у оквиру образовно-научног поља медицинских наука и области медицинских наука за 24 студента у седишту.

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05).

